Publication: Magyar Közlöny
Issue: MK-2010-193 (Year: 2010, Number: 193)
Era: contemporary
Section: Melléklet a 43/2010. (XII. 20.) VM rendelethez
Paragraph Index: 261

7. Az R. 1. számú melléklete „A.” részének 154. sora helyébe a következő rendelkezés lép: [Sorszám EU Nr. Hatóanyag megnevezése Azonosító számok IUPAC név Tisztaság Hatálybalépés időpontja Az alkalmazás kezdő időpontja A növényvédő szerek újraértékelésének határideje Lejárat időpontja Speciális előírások 11] „154. tiametoxám CAS-szám: 153719-23-4 CIPAC-szám: (E,Z)-3-(2-klorotiazol-5-ilmetil)-5metil- [1,3,5]oxa-diazinan- 4ilidén-N-nitro-amin >980 g/kg 2007.02.01. 2007.08.01. 2008.07.31. 2017.01.31. A. RÉSZ Kizárólag rovarölő szerként történő felhasználása engedélyezhető. A nem célzott szervezetek, különösen mézelő méhek védelmére, vetőmagkezelésre: – a vetőmag bevonását kizárólag speciális vetőmagkezelő (csávázó) létesítményekben lehet végezni. E létesítményeknek az elérhető legjobb technikákat kell alkalmazniuk annak biztosítására, hogy a vetőmagnál történő alkalmazás, a tárolás és a szállítás során a porkibocsátás minimalizálható legyen, – a vetéshez megfelelő berendezés használata szükséges, amely biztosítja a nagyfokú talajba juttatást, valamint az alkalmazás alatti kiömlés és porkibocsátás minimalizálását. Az engedélyező hatóság gondoskodik arról, hogy: – a kezelt vetőmag címkéjén feltüntessék, hogy a vetőmagot tiametoxámmal kezelték, és megnevezzék az engedélyben előírt kockázatcsökkentő intézkedéseket, – az engedély feltételei között – különösen permetezéses alkalmazáskor – adott esetben szerepeljenek a mézelő méhek védelmét szolgáló kockázatcsökkentő intézkedések is, – szükség esetén monitoring programokat vezessenek be annak ellenőrzésére, hogy a mézelő méhek mennyire vannak ténylegesen kitéve a tiametoxámnak a gyűjtögető méhek vagy a méhészek által használt területeken. B. RÉSZ A 6. számú mellékletben meghatározott egységes elvek végrehajtása érdekében figyelembe kell venni a tiametoxámról szóló, az Élelmiszerlánc- és Állategészségügyi Állandó Bizottság által 2006. július 14-én véglegesített felülvizsgálati jelentésnek és különösen annak I. és II. függelékének a következtetéseit. Ebben az átfogó értékelésben az engedélyező hatóságnak: – különös figyelmet kell fordítania a talajvízszennyezés lehetőségére, különösen a hatóanyag és annak NOA 459602, SYN 501406, illetve CGA 322704 anyagcseretermékeinek esetében, amennyiben a hatóanyagot sérülékeny vízbázisú, illetve éghajlati adottságú területeken alkalmazzák; – különös figyelmet kell fordítania a vízi szervezetek védelmére; – különös figyelmet kell fordítania a kis növényevő állatokat fenyegető hosszú távú kockázatra, amennyiben a hatóanyagot vetőmagkezelésre használják fel. Az alkalmazás feltételei között szükség esetén kockázatcsökkentő intézkedéseknek is szerepelniük kell.”

Source: https://magyarkozlony.hu/hivatalos-lapok/1640a73fc2b900f533c272561ffd09f5d9ff5b23/dokumentumok/c5fa19ec46702222951d67aa7f452df37029a38d/letoltes